4 дәріс.Электронды медиатехнологияладың кемелденуі. Әлеуметтік коммуникация дамуының заңдылықтары.

Электронды медиатехнологиялардың, электронды ақпарат арналарының, бұқаралық коммуникация құралдарының дүниеге келуі, өздеріңізге мәлім, электр құбылысына байланысты. 1888 жылы ***Генрих Герц*** электромагнитті өріс жаңалығын ашты. Электронды визуалды коммуникацияның (фотосуреттің, қазіргі полиграфия құралдарының) өмірге келуіне химия саласындағы жетістіктер шешуші ықпал етсе, аудиалды коммуникацияның (радионың) таралуына физика сонылықтары әсер етті. Ал аудиовизуалды коммуникацияның (киноның, телевизия мен компьютердің) дүние есігін ашуына, өрге басуына химия, физика, электроника ғылымы орасан зор еңбек сіңірді.

Нақты деректерге сөз берсек, 1835 жылы ***Самуэль Морзе*** телеграфты ойлап тапты. 1876 жылы ***Александр Белл*** телефонды ойлап шығарды. 1877 жылы ***Том Эдисон*** дыбыс жазатын механикалық құрылғы – фонографты ойлап тапты. 1837 жылы луи ***Жак Даггер*** даггеротип өнертабысына патент алды. Басқаша айтқанда, фотобасылым, фотография өнері, фотокамера дүниеге келді. Алғашқы түрлі түсті сурет 1896 жылы басылып шықты. 1895 жылы әкесінің фотопластинка шығаратын заводында жұмыс істеп жүрген ағайынды ***Луи және ОгюстЛьюмерлер*** өздері ойлап, жасап шығарған аппаратын кинематограф деп атады. Оған пантент алды. 1895 жылы 28 желтоқсанда ұзақтығы бір-екі минуттық «Поездың Ла Сьюта вокзалына келуі», «Жұмысшылар Льюмер заводынан шығып келе жатыр» және «Суға малшынған сушы» атты комиксты көрсетті. Ізінше ағайынды Льюмерлер киноаппарат пен кинотаспа шығару кәсібін жолға қойды. Дыбысты киноға 1916 жылы жол ашылды, ол «мылқау» киноның орнын басты. Түрлі түсті кино 1930 жылы дүниеге келді.